LAOAG CITY – Inyusuat idi kalman dagiti nagduduma a grupo dagiti Pinoy workers idiay pagilian a Libya ti 21-day synchronized prayer time.
Daytoy ti kinumpirmaran iti Bombo Radyo babaen ti pannakiuman iti Facebook kenni RJ Rodejo, taga Polangui, Albay ngem residente itan ti Cainta,Rizal ken agdama nga agtrabtrabaho kas Procurement Manager iti Oil Services Company idiay Libya.
Inawagan ti grupo ti imatang ti ami a Pinoy iti nagduduma a paset ti Libya tapno agkaykaysa da nga agkararag iti oras ti alas nuwebe iti bigat, alas tres ti malem ken alas nuwebe ti rabii nga agturpos iti uneg ti 21 nga aldaw.
Gagem ti synchronized prayer time nga ikararag ti panagsubli ti linak,urnos ken talna idiay Libya.
Kuna ni Rodejo, ti grupo da ket immuna a nangiwayat ti prayer time idi kalman iti chapel ti Central Hospital idiay Tripoli,Libya karaman ti sumagmamano a Pinoy nurses nga agtratrabaho iti nasao nga ospital.
Inbatad ni Rodejo nga kalikagum da unayen nga agsubli ti normal nga situasyon iti nasao a pagilian.
Kuna na a gapu ti nariribuk a situasyon idiay Libya ket na-inspiraran da iti biag ni Daniel iti Old Testament ti Biblia rason a nagkomit da iti Dios a mangiwayat ti prayer time tapno kiddawen da nga agsublin ti linak,urnos ken talna iti nasao a lugar.
Nangrugi ti synchronized prayer time idi kalman Agosto 22 ket agturpos intono Setyembre 11 iti daytoy a tawen.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn